CELEX: C2005/217/50
Language: da
Date: 2005-09-03 00:00:00
Title: Sag C-239/05: Anmodning om præjudiciel afgørelse forelagt ved dom afsagt den 30. maj 2005 af Hof van Beroep te Brussel i sagen B.V.B.A. Management, Training en Consultancy mod Benelux-Varemærkemyndigheden

3.9.2005   
            
            
               DA
            
            
               Den Europæiske Unions Tidende
            
            
               C 217/25
            
         Anmodning om præjudiciel afgørelse forelagt ved dom afsagt den 30. maj 2005 af Hof van Beroep te Brussel i sagen B.V.B.A. Management, Training en Consultancy mod Benelux-Varemærkemyndigheden
   (Sag C-239/05)
   (2005/C 217/50)
   Processprog: nederlandsk
   Ved dom afsagt den 30. maj 2005, indgået til Domstolens Justitskontor den 3. juni 2005, har Hof van Beroep te Brussel i sagen B.V.B.A. Management, Training en Consultancy mod Benelux-Varemærkemyndigheden forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal varemærkemyndigheden i sin undersøgelse af alle relevante faktiske forhold og omstændigheder vedrørende en absolut registreringshindring — både i den foreløbige og endelige afgørelse i forhold til ansøgningen — særligt meddele resultatet for hver vare og tjenesteydelse, der er omfattet af ansøgningen om varemærkebeskyttelse?
            
         
               2)
            
            
               Kan de relevante faktiske forhold og omstændigheder, som retten i tilfælde af et søgsmål til prøvelse af varemærkemyndighedens afgørelse skal tage i betragtning, være forskellige fra dem, varemærkemyndigheden inddrog — som følge af den tid der er hengået mellem de to afgørelser — eller påhviler det retten kun at tage hensyn til de faktiske forhold og omstændigheder, som forelå, da varemærkemyndigheden traf afgørelse?
            
         
               3)
            
            
               Udelukker den af Domstolen anlagte fortolkning i dommen i sagen Koninklijke KPN Nederland (1), at nationale bestemmelser om domstolskompetencen fortolkes således, at domstolene er afskåret fra at tage hensyn til ændrede relevante faktiske forhold og omstændigheder eller fra at træffe afgørelse vedrørende varemærkets fornødne særpræg i forhold til hver vare og tjenesteydelse i sig selv?
            
         
      (1)  Sag C-363/99, Koninklijke KPN Nederland, dom af 12.2.2004.